 Engero 2 Bayibuli eyOku Mukutu Gwaffe Ogwa Intaneeti New World TranslationEngero 2:1-22Omugaso gwamagezi 1-22Noonya amagezi ngebyobugagga ebyakwekebwa 4Obusobozi bwokulowooza obulungi, kya bukuumi 11Obugwenyufu buvaamu emitawaana 16-192 Mwana wange, bwonokkiriza ebigambo byangeEra ebiragiro byange nobikuuma ngekintu ekyomuwendo, 2 Notega okutu kwo nowuliriza amageziEra nossaayo omutima gwo eri okutegeera; 3 Bwonookoowoolanga okumanyaEra nokaabirira okutegeera; 4 Bwonoobinoonyanga nganoonya ffeeza,Nobiwenja ngawenja ebyobugagga ebyakwekebwa; 5 Olwo lwonootegeera kye kitegeeza okutya Yakuwa,Novumbula okumanya okukwata ku Katonda. 6 Kubanga Yakuwa yawa amagezi;Era mu kamwa ke mwe muva okumanya nokutegeera. 7 Aterekera abagolokofu amagezi;Ye ngabo yabo abatambulira mu bugolokofu. 8 Akuuma amakubo agobwenkanya,Era ajja kukuuma ekkubo lyabantu be abeesigwa. 9 Olwo lwojja okutegeera ebyobutuukirivu nebyobwenkanya,Enkola yonna eyebintu ebirungi. 10 Amagezi bwe gayingira mu mutima gwoNoyagala ennyo okumanya, 11 Obusobozi bwokulowooza obulungi bunaakukuumangaNokutegeera kunaakukuumanga, 12 Bijja kukuwonya okukwata ekkubo ebbi,Nomuntu ayogera ebitasaana, 13 Nabo abava mu makubo amagolokofuNe batambulira mu mpenda ezekizikiza, 14 Bijja kukuwonya abo abasanyukira ebikolwa ebibi,Abasanyukira ebitasaana, 15 Abatambulira mu makubo amakyamuEra abatali beesigwa mu byonna bye bakola. 16 Bijja kukuwonya omukazi omwenzi,Nebigambo ebisikiriza ebyomukazi omugwenyufu, 17 Alekawo munne owoku lusegere owomu buvubuka bweEra eyeerabira endagaano ya Katonda we; 18 Kubanga ennyumba ye ekka mu kufa,Namakubo ge gatwala omuntu eri abo abaafa. 19 Tewali nomu ku abo abeegatta naye alidda,Oba alikomawo mu kkubo eryobulamu. 20 Nolwekyo, tambulira mu kkubo eryabantu abalungi,Era tova mu kkubo lyabatuukirivu, 21 Kubanga abagolokofu be balibeera mu nsi,Era abo abataliiko kya kunenyezebwa be baligisigalamu. 22 Naye ababi balimalibwawo mu nsi,Nabo abenkwe balisimbulibwamu. Oba, ebisendasenda. Obut., omugwira. Kirabika kitegeeza omuntu alina empisa embi ezimuviirako obutaba na nkolagana ne Katonda. Oba, bba. Obut., abagenda gyali. Oba, abakuuma obugolokofu.Engero 2 